Cafarnao Capernaum Cafarnao ła ze na antiga sità de ła Gałiłea pozisionà inte łe rive nord-osidentałi del Lago de Tiberiade, in Israel. Par i Vanzełi Jezù el ga abità dopo de gaver lasà Nazareth : chive el ga scomisià ła so predicasion e i numarozi miracołi. Inte i secołi dopo Cafarnao ła ze stà abandonà, fin che ga conprà l'area da parte dei fransescani minori de ła Custodia de Terasanta: i so resti i ze stà catà e portà a ła łuce da scavi archeołozeghi intel XX secoło. Intrà łe altre robe ze stà catà na sinagoga costruia co łe cołone in marmaro intel II secoło, e na abitasion identifegà come ła caza de San Piero. Sora ła caza ze stà edifegà na ceza a forma otagonałe. El viłajo el ze mesonà intel Vanzeło de Luca e Vanzeło de Joani indove se conta che se catava visin al posto de nasita de San Piero, Andrea, Jacomo e Joani fiołi de Zebedeo come anca del publecan Matio. On sabo, biblego Jesù el gavea insenjà in sinagoga de Cafarno e guario on omo posedesto da on spirito inpuro . Dopo el ga guario da ła fieora ła suocera de San Piero . Par Luca 7:1–10, Cafarnao ze anca el posto indove on centurion roman gavea domandà a Jezù de guarire el so servo. Cafarno el vien anca mesonà intel Vanzeło de Marco , e ze anca ła łocałità indove ze venjesto ła conosesta guarijon del parałitego che ze stà fato nar zo dal teto par nar da Jezù. Par i Vanzełi sinoteghi, Jezù el ga scelto stà sità come sentro del so ministero de salvesa in Gałiłea, dopo chel ga łasa el picoło borgo de montanja de Nazareth . Anca el ga małedio ła sità, dizendo "Fin ai inferi te presipeterè!" a cauza che no ze stà scoltà i so insenjamenti.